นายกรัฐมนตรี กำชับหน่วยงานที่เกี่ยวข้อง เพิ่มความเข้มงวดการดูแลความปลอดภัยด้านการท่องเที่ยว รักษาความเชื่อมั่น
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติตตามข้อมูลภาคการท่องเที่ยว ชี้แนวโน้มที่ต่างชาติเดินทางเข้ามาท่องเที่ยวไทยเพิ่มขึ้นต่อเนื่อง กำชับหน่วยงานที่เกี่ยวข้องและผู้ประกอบการด้านการท่องเที่ยว เพิ่มความเข้มงวดเรื่องความปลอดภัยในสถานที่ หรือแหล่งท่องเที่ยว รวมถึงการเดินทางทั้งทางอากาศ ทางถนน ทางเรือ ตลอดจนความปลอดภัยด้านสุขภาพอนามัยจากโรคระบาด บริการอาหารที่สะอาดกระทรวงการท่องเที่ยวและกีฬา รายงานว่า ช่วง 11 เดือนแรกของปีนี้มีต่างชาติ เดินทางเข้าไทยแล้วกว่า 9 ล้านคน เฉพาะเดือนพฤศจิกายน มีจำนวนกว่า 1 ล้าน 7 แสนคน ทำให้รัฐบาลมั่นใจว่าตลอดทั้งปี 2565 นักท่องเที่ยวต่างชาติ จะเดินทางเข้าไทยทะลุเป้าหมาย 10 ล้านคน นายกรัฐมนตรี จึงกำชับหน่วยงานที่เกี่ยวข้องให้เพิ่มความเข้มงวดในเรื่องความปลอดภัยแก่นักท่องเที่ยวทั้งไทยและต่างชาติ เพื่อรักษาความเชื่อมั่น ขณะนี้ต่างชาติได้เลือกไทยเป็นจุดหลายปลายทางแรกๆ ที่เดินทางไปเยือน หลังการคลี่คลายของโรคโควิด-19